जी हां, यह बेहद जटिल मसला है. हमारे देश में किसी की भी भावना बहुत जल्दी आहत हो जाती है. अभिव्यक्ति की स्वतंत्रता पर प्रतिबंध को और स्पष्ट शब्दों में परिभाषित करना चाहिए. वर्तमान में, संविधान का अनुच्छेद 19.2(ए) सरकारों को बचाव का रास्ता प्रदान करता है. इसके जरिए अभिव्यक्ति की स्वतंत्रता को ‘‘कानून और व्यवस्था’’ या फिर ‘‘भावनाओं को ठेस पहुंचाने वाला’’ जैसे बहानों से आसानी से प्रतिबंधित कर दिया जाता है.